
KEN TA NOS MINISTER PRESIDENT 
EVELYN WEVER-CROES? 


Awe Aruba ta haya un gobierno nobo, Gabinete Wever-Croes 
2. Un gobierno consistiendo di 8 minister. 4 minister cu a 
sirbi caba den Gabinete Wever-Croes 1 y 4 cara nobo. Bou 
liderazgo di Minister President Evelyn Wever-Croes. 


KEN TA EVELYN WEVER-CROES? 

Evelyn (54) ta casa cu Kenneth Wever pa 30 aña, ta mama di 
З yiu, Christine, Kevin y Claudine y wela di un nieto, Trystan. 
Evelyn ta yiu di Mechy y Dick. Mechy a traha den enseñansa. 
Ultimo añanan Mechy ta dedica na musica y e Coro Crystal, си 
por cierto ta cuminsa bek despues di a tuma un pausa. Dick ta 
abogado pa casi 55 aña, na e momento aki е abogado cu mas 
aña di experiencia na Aruba. 


Evelyn a cuminsa studia medicina na Costa Rica despues cu 
el a caba su VWO na Colegio Arubano cu 17 aña. Pero lihe el 
a realisa си su pasion по ta den medicina sino riba e area legal 
y asina a cambia di estudio, siguiendo pasonan di su tata y a 
specialisa den ley fiscal (belasting). Evelyn a obtene su titulo 
di “Meester іп het Fiscaal Recht” na edad di apenas 22 aña na 
RijksUniversiteit Leiden y a bolbe Aruba mesora pa cuminsa 
cu su carera profesional na aña 1989. 


Ега traha 13 aña na Departamento di Impuesto, 9 aña como 
hefe di e departamento. Na aña 2003 Evelyn a haci e cambio 
pa sector priva y a traha 7 aña como consehero di belasting y 
como abogado. Su experticio riba tereno di belasting semper 
el a traspasa pa otro y a duna varios curso riba e tereno aki, 
siguiendo pasonan di su mama. 


Na aña 2009, riba invitacion di Lider di MEP Nel Oduber y 
riba insistencia di su omo Rudy Croes, Evelyn a subi lista di 
MEP y a wordo scogi cu voto preferencial den Parlamento di 
Aruba. Na aña 2011, durante un Congreso di partido, Evelyn 
a wordo eligi como Lider di MEP cu un gran mayoria di voto. 
Asina Evelyn a bira e di tres lider di partido MEP despues di 
fundador Betico Croes, den feliz memoria, y Nel Oduber. E 
prome lider femenino di partido MEP. 


Despues di eleccion 2013, Evelyn a keda eligi un biaha mas 
vu voto preferencial den Parlamento. Asina a completa un 
trayectoria di 8 aña den Parlamento. 





Den eleccion 2017 partido MEP a crece na 9 asiento pero no 
a sali e partido mas grandi. Sinembargo e partido mas grandi 
по kier a forma un coalicion. Evelyn a wordo nombra formador 
е ога. 


Dia 17 november 2017 Evelyn a huramenta como e prome 
Prome Minister femenino di Aruba y a ocupa e funcion ey te cu 
awe. El'a enfrenta hopi reto y sin duda esun mas grandi tabata 
e crisis di Covid. Evelyn a demostra liderazgo firme combina 
cu empatia, husto e liderazgo cu Aruba tin mester. 

Dia 30 di maart 2021, el'a baha gobierno despues cu e partner 
den coalicion, POR, a haye involucra den un investigacion 
penal. 


Eleccion dia 25 di juni 2021 a duna e resultado desea pa 
Evelyn: victoria pa su partido MEP. No solamente el'a haci di 
MEP e partido mas grandi bek, sino el'a bira e votegetter di 
pais Aruba cu 7.518 votos. Evelyn a wordo nombra formador 
un biaha mas y despues di un proceso di formacion extenso, 
den cual a reuni cu 115 stakeholders, a forma un coalicion cu 
partido RAIZ. 


Аме nos ta bay mira su huramentacion como Minister President 
den Gabinete Wever-Croes 2. 
Pabien Aruba! 


“7 

“Pabien Aruba cu un gobierno nobo. Un dia hopi especial, un 


dia nobo, pa mi personal, un dia cu hopi emocion pasobra 
con cu bay bin ta trabounan hopi duro y grandi nos a haci pa 
nos a yega asina leu. Un periodo di formacion cu tabata hopi 
intensivo y cu a tuma hopi tempo aparte di tur e retonan di tur 
día. Pa nos yega na e momento pa huramenta ta algo hopi 
bunita. Pa mi mes cierto momento ora mi ta wak mi coleganan 
nobo huramenta ta drenta mi un sentimento manera di mama. 
Mi ta resa pa tur cos bay bon y mi tey pa guia nan tambe y 
tambe e coleganan cu ta haciendo esaki un biaha mas”, tawata 
e palabranan expresa di Prome Minister Evelyn Wever-Croes 
despues di a huramenta dialuna atardi. 


Prome Minister a enfatisa cu trece trankilidad den nos pueblo 
na unda mester trece trankilidad ta un prioridad pa Gabinete 
Wever-Croes 11. 


Enseñansa den e ultimo tempo tawata un area cu a trece poco 
turbulencia den nos comunidad y cu esaki, a trece preocupacion 
y intrankilidad. Cu e minister di enseñansa nobo, lo trece tambe 
un maneho nobo pa crea confiansa den e area aki. Educacion 
ta importante pa forma sociedadnan miho y fuerte. Exito den 
desaroyo di nos futuro generacion ta mara na e trankilidad den 
enseñansa di nos pais. Gabinete Wever-Croes ta compromete 
cu esaki. 





Riba e tereno di maneho di Covid, Gabinete Wever-Croes ІІ lo 
continua cu e trabounan cu a bin ta haci desde principio y lo 
sigui cu e maneho pa trece trankilidad cu mas conscientisacion 
pa asina cada biaha cu cifranan subi, Aruba no shutdown pa 
despues nan baha ta habri bek. Esaki sigur, segun Prome 
Minister, no ta un sistema cu nos por continua cu n'e. Gobierno 
ta studiando y considerando tambe otro modelonan pa wak 
con pa atende cu esaki na un forma diferente. 


Trece trankilidad pa tur hende por enfoca riba nan rol den 
hiba Aruba padilanti. Un cos cu Gobierno lo traha mas riba dje 
tambe ta trece tur hende hunto. Aruba ta enfrentando retonan 
grandi. Nos no a sali for di e pandemia ainda y esey ta pone cu 
hunto nos mester haci'e. Gobierno no por haci'e su so, Prome 
Minister a enfatisa. Nos mester di sector publico, di sector 
priva, di Parlamento, di coalicion y di oposicion. Aruba mester 
di tur hende aworaki pa nos por bay padilanti. 


“Амог cu Aruba tin un gobierno atrobe, pueblo di Aruba por 
ta sigur cu nos lo traha dia den y dia afo pa nos por trece e 
trankilidad cu lo hiba nos na progreso y bienestar cu mester 
trece bek. Aruba ta pasando den retonan grandi. E pandemia 
a dal henter mundo duro pero aki na Aruba nos ta enfrenta tur 
reto manera nos a yega di enfrenta caba. Nos por enfrenta 
esaki si nos uni. Ban haci'e pasobra пов ta stima Aruba, nos ta 
stima nos famia y nos ta stima nos mes. Hunto nos ta logra”, 
Prome Minister a enfatisa. 


Амон Д 

DISCURSO DI PROME MINISTER NA 
OCACION DI PRESENTACION DI GABINETE 
WEVER-CROES ІІ 





“Un rato pasa nos a huramenta como minister di Gabinete 


Wever-Croes Il. Un coalicion entre Partdo Movemiento 
Electoral di Pueblo MEP y Partido Raiz. 

Despues di proceso di eleccion adelanta, día 25 di juni Aruba a 
vota. Aruba a vota pa un coalicion pa sigui enfrenta e retonan 
grandi cu nos pais ta pasando aden. 

Entre sr. Ursell Arends y mi persona nos a tuma e encargo di 
forma un gobierno y den e proceso ey nos a scoe pa reuni cu 
mas tanto stakeholders cu ta posibel. 

Nos a reuni cu mas cu 100 stakeholders, pa asina por scucha 
di tur kico ta Біра den comunidad awor cu nos ta saliendo 
di e pandemia. Loke a hala mas atencion ta e optimismo, e 
speransa y e deseo di cada un di e stakeholdernan aki, di ta 
parti di e solucion. 

Y esey ta locual cu nos kier logra den Gabinete Wever-Croes 
Il, pa hunto nos busca solucion pa e retonan. Pasobra Aruba 
mester di nos tur. 


Pueblo di Aruba a vota pa un coalicion y nos mester respeta 
esaki y dun'e su balor. Un coalicion kiermeen cu cada Partido 
mester sirbi y traha cu Sinceridad, Transparencia, Colegialidad, 
Creatividad, Pasion y Diciplina pa logra lo maximo pa nos pais. 
MEP y RAIZ ta cla y a tuma e Timon di Gobernacion pa traha 
pa Aruba mei mei di e lama turbulento cu ta afectando Aruba 
henter nos Planeta. 


Mi ta bisa esaki pasobra cu e Pandemia di Covid a devasta 
no solamente nos isla, pero henter mundo. Tur pais na mundo 
па momentonan aki ta para dilanti retonan дгапаї; pa sigui 
proteha y salba bida y alaves rescata economianan y cuponan 
di trabao. Esaki no ta facil. 

Covid a mustra nos tambe, nos debilidadnan, personal, 
salud, nos sistema di defensa, pero tambe nos por a mira e 
debilidadnan cu tin den gobernacion y den nos comunidad en 
general. 


Aruba mester bira un pais mas resiliente cu por resisti e 
consecuencianan di cambio climatico, retonan di salud y 
pa resisti golpinan economico. Solamente trahando hunto; 
gobierno y comunidad, nos por logra. Pasobra Aruba mester 
di nos tur. 


Gabinete Wever Croes II lo traha ра: 

a) Aumenta nos entrada, controla nos gastonan y stabilisa 
nos nos finansas publico, 

b) Sigui mehora cuido di salud di nos comunidad 

c) Restablece confiansa di paisnan rond mundo den nos 
economia y especialmente den nos Turismo; cu Aruba ta un 
pais safe, bunita y di calidad pa nan bin sigui inverti y sigui 
bishita, asina creando mas cupo di empleo 

d) Trece trankilidad den e area di enseñansa, y Innova nos 
educacion, 

e) Sigui duna maximo atencion pa resolve nos retonan 
social, especialmente na salud mental di nos hendenan, y 
trece mas siguridad 

f) Sigui cuida nos medio ambiente y naturalesa na forma 
ordena; e introduccion recien di e Plan di desaroyo Teritorial 
cu Reglamentacion lo ta e guia, pasobra nos mester cuida nos 
naturlalesa 

g) Nos lo enfoca riba relacionnan den Reino pa crea 
posibilidadnan nobo pa nos pais y paisnan ruman 

h) Y nos lo cementa e fundeshi di bon gobernacion y 
integridad cu nos a cuminsa construi e ultimo añanan. 


Nada ta bin di mes, tur logro ta exigi participacion, esfuerso, 
dedicacion di nos tur. Nos a demostra den e crisis cu nos por 
ta solidario y ta e solidaridad aki cu curashi, diciplina y sacrificio 
a yuda nos sali padilanti. Aruba ta ehempel pa hopi otro pais 
den region. Y asina nos a gana confiansa y nos lo sigui gana 
confiansa. Pa logra esaki nos mester uni forsa. Pasobra Aruba 
mester di nos tur. 

Mi kier finalisa cu un quote di JF Kennedy: Partnership no ta 
un postura pero un proceso continuo cu ta crece mas fuerte y 
efectivo cada aña segun nos ta traha hunto pa e causa comun. 


Y ta e base aki di solidaridad patriotico nos lo pone den practica 
den e gobierno nobo di MEP — RAIZ. Aruba tin cu bira un pais 
resiliente, sigur, innovativo, sostenibel y feliz pa biba. Awor cu 
nos tin Gobierno, awor pueblo por tin pleno confiansa cu hunto 
paso pa paso nos atencion completo lo ta pa supera e olanan 
di e lama turbulento di temponan aki. 

Pueblo por tin confiansa cu e coalicion aki di MEP y RAIZ cu a 
huramenta awe lo traha cu Respet pa otro y integridad pa logra 
e Progreso, Bienestar y Felicidad cu nos pueblo ta anhela y 
merece”. 

RECHENELL ‘RICHI’ STATIE ТА UN SIMBOLO 
DI NUNCA ‘GIVE UP” 


Inclusion pa Gabinete Wever-Croes ЇЇ ta un prioridad 











AAA 














Dialuna na ocacion di presentacion di ministernan cu a 
huramenta pa Gabinete Wever-Croes 1, e hoben Rechenell 
‘Richi’ Statie a duna un mensahe poderoso dirigiendo su mes 
tanto na Gobierno di Aruba como na nos digno pueblo. E 
VISION PA MI PAIS: Nos tur tin cu duna di nos parti. Den su 
mensahe, Richi a enfatisa cu nos mester bin hunto pa mustra 
cu nos por logra yega па e Aruba си nos kier mira Бек. 


Richi ta un hoben cu a pasa door di un accidente 4 aña pasa cu 
a lage den un rolstoel. Un hoben cu a mustra determinacion pa 
sigui padilanti y no give up. Cu su determinacion, recientemente 
tambe Richi a cuminsa scol bek y ta деп ехатепкіаз. 


Prome Minister Evelyn Wever-Croes e enfatisa cu admiracion 
pa Richi y ta desea Richi exito den tur loke cu e haci y pa sigui 
inspira hende cu e charisma cu e tin. 


“Кесһепейе ta un simbolo di nunca ‘give ир”. Mi ta kere tin hopi 
hende ta pasa den momentonan dificil y ora bo scucha e storia 
di un hoben asina, ohala e por inspira tur hende pa no give up. 
E la demostra hopi cos”. 


Tin un simbolismo pakico Gobierno a invita e hoben Richi pa 
dirigi algun palabra na e ocacion imporante aki. Richi stima 
deporta y durante e preparacion pa un deporte, e la hañe 
den un accidente. Manera cu e mes a bisa, su gana di biba ta 
locual a yud'e bay padilanti asina mes, su determinacion pa 
logra esaki ta grandi. Ohala cu e mesun actitud aki por yega 
cerca tur hende. 


Un otro mensahe cu Gobierno a manda tambe cu presencia di 
Richi como parti di e ceremonia cortico ta inclusion. Inclusion 
tawata tin su prioridad den Gabinete Wever-Croes 1 y lo sigui 
tin prioridad den Gabinete Wever-Croes ІІ. 


“Мов tin cu tene na cuenta cu tur hende ta cargando un crus. 
Pa un e ta mas visibel cu otro dus semper sea amabel cu otro. 
Nos tin cu inclui tur hende y no exclui ningun. Richi tabata tin 
un mensahe poderoso. Ora bo combersa cu ne, e ta inspira 
bo na e prome conbersacion”, Prome Minister Evelyn Wever- 
Croes a duna di conoce. 


лон y 

Finansa y Cultura 














RESULTADO DI CENSO2020 


Pa medio e comunicado di prensa aki Oficina Central di 
Estadistica (CBS) ta informa e pueblo di Aruba cu entrante e 
siman aki lo cuminsa publica e resultadonan di Censo2020. 
Resultadonan a wordo parti den 8 topico y lo wordo presenta 
pa medio di un videoclip informativo. Pa fin di e luna aki, CBS lo 
presenta e buki di resultadonan di Censo2020 den un formato 
digital. Esaki lo ta disponibel pa publico riba e website di CBS. 


E prome video ta trata e topico di poblacion. Cuanto persona 
a wordo conta durante Censo2020? Ta compara resultadonan 
ді Censo2020 у Censo2010 pa asina por indica si tabatin un 
cambio den e ultimo 10 aña. 


CUANTO NOS TA? 


Durante Censo2020 a conta un total ді 108,166 persona cu ta 
representa un crecemento di 6,682 persona den comparacion 
си Censo2010. Esaki ta пійса cu den e ultimo 10 aña, nos 
poblacion a sigui crece aunke mas poco poco cu den e 
decadanan anterior. 


Durante e ultimo 10 aña, e poblacion a crece cu 6,6%. Esaki 

kiermeen tambe cu e densidad di nos poblacion a sigui subi. 
Mientras cu durante Censo2010 tabata tin 564 persona pa 
cada kilometer cuadra, durante di Censo2020 a conta 601 
persona pa cada kilometer cuadra. 


Nos poblacion ta consisti di mas hende muhe cu hende 
homber. Hende muhe ta representa 52,8% di e poblacion y 
hende homber 47,2%. 


E edad mediano di e poblacion ta 42 aña, esaki ta 4 aña mas 
compara cu Censo2010. Edad mediano di hende muhe ta 43 
aña y di hende homber 40 aña. 

Actualmente, e grupo mas grandi di nos poblacion ta consisti 
di persona adulto entre 18 y 64 aña di edad. Nan ta representa 
62,8% di nos poblacion. Compara cu Censo2010 e grupo aki a 
conoce un aumento di 4,3%. 


E di 2 grupo mas grandi ta mucha y hoben entre 0 y 17 aña di 
edad. Nan ta representa 21,2% di nos poblacion. Compara cu 
Censo2010 e grupo aki a conoce un caida di 10,9%. 


E grupo mas chikito di nos poblacion ta consisti di adultonan 
mayor, esta personanan di 65 aña of mas. E grupo aki ta 
representa 16,0% di nos poblacion y compara cu Censo2010 
а conoce un aumento substancial di 63,0%. Den otro palabra, 
e poblacion di Aruba ta consisti mas y mas di personanan di 
65 aña of mas. 

Pasobra Aruba a conta! 


Pa mas informacion por bishita nos website www.census2020. 
aw of nos pagina di Facebook: Central Bureau of Statistics 
Aruba 


- A 


Pasobra Aruba ta conta riba BO! 


М 

МАМА UN DI E BINTI ORGANISACION CU 
A PARTICIPA NA E PROME REUNION DI 
‘STAKEHOLDERS’ DI ISLAND(ER)S 
AT THE HELM 


Dia 14 di september ultimo, e programa di investigacion 
*Islanan/Isleñonan na Timon", a tene su prome encuentro 
‘online’ cu partnernan social y otro 'stakeholder' den Reino 
Hulandes. Esaki ta e comienso formal di un colaboracion di 
cinco aña cu ta trece investigadornan y partnernan social 
hunto pa usa practicanan di conocemento tecnico, tradicional 
y contemporario pa studia adaptacionnan na cambionan 
climatologico. Trahando hunto, e programa menciona lo co- 
crea solucionnan sostenibel y inclusivo pa adaptacion social 
na retonan climatologico den Caribe (Hulandes). 


E trinta participantenan cu ta representa un diversidad 
di organisacion di e seis islanan den Caribe Hulandes a 
intercambia idea pa colaboracion. Nan a enfatisa e importancia 
pa considera practicanan di arkitectura tradicional, e impacto 
di catastrofe climatologico riba salud mental, e rol di muchanan 
y pa involucra comunidad den diseño di investigacion. 
Metanan di e colaboracion ta pa hasi e investigacionnan hunto 
cu e isleñonan y pa e proyecto fortalece e infrastructura di 
conocemento den Caribe Hulandes. Pesey ta traha mas tanto 
cu persona cu rais den Caribe (Hulandes). E speransa ta cu e 
colaboracion intensivo lo conduci na iniciativanan pa desaroyo 
comunitario y coherencia social entre organisacionan (no) 
gubernamental, y e resto di sociedad civil. Un otro resultado 
lo por ta fortifica e realisacion di e importancia di adaptacion 
relaciona cu cambionan climatologico. 


Miembronan mas nobo di e ekipo di investigacion a presenta 
nan proyecto pa obtene un PhD. Harold Kelly, di Museo 
Arqueologico Nacional Aruba (MANA), a presenta su 
investigacion arkeologico riba adaptacionnan social di retonan 
climatologico y habitacion den Caribe. Harold a splica cu e 
lo investiga con desde e prome habitantenan te awendia, 
personanan a adapta na situacionnan nobo di naturalesa y 
cambionan climatologico y con esaki a afecta nan bida diario. 
Secura, horcan, inundacion y tsunami ta afecta unda hende 
ta ubica y con nan ta yega na awa y cuminda. E enfoke di su 
investigacion ta riba Caribe Hulandes, y lo cuminsa na Aruba, 
e isla mas seco den Caribe. Harold lo colecta entre otro dato 
for di investigacion di sitionan arkeologico, di excavacionnan y 
e lo analisa informacion existente. Su investigacion lo identifica 
e registro arkeologico, cual lo hunga un rol den e proyecto 
*Island(er)s atthe Helm’ pa contribui na desaroyo di solucionnan 





inovativo y sostenibel contra e cambio climatologico di awendia 
y den futuro. 


Na Universidad di Sint Maarten Lysanne Charles lo traha riba 
un plan pa co-crea un mapa di maneho y strategia pa Sint 
Maarten, Saba y Statia. Sharelly Emanuelson a conta di su 
proyecto tocante desasternan di naturalesa y tempo liber den 
Caribe Hulandes, riba cual investigacion e lo traha na KITLV- 
Hulanda. 


E programa di investigacion a cuminsa e luna aki cu un ekipo 
transdisciplinario cu ta consisti di lider di e programa Dr. 
Francio Guadeloupe (University of Amsterdam/KITLV), co- 
aplicantenan Prof. dr. Corinne L. Hofman (Leiden University/ 
KITLV) y Dr. Antonio Carmona Báez (University of St. Martin); 
candidatonan PhD Lysanne Charles, Sharelly Emanuelson 
y Harold Kelly; coordinador di comunicacion cientifico y 
participacion comunitario Tibisay Sankatsing Nava y manager 
di proyecto Emma de Mooij. Na januari 2022, 6 investigador 
postdoctorado lo uni na e programa di investigacion y un 
evento oficial pa su lansamento lo tuma luga den Caribe. 


Resultadonan di e reunion teni lo ser incorpora den e diseño 
di investigacionnan relaciona cu Ізіейопап na Timon. Esaki 
lo contribui pa traha colaboracionnan riba termino largo entre 
e investigadornan y partnernan social riba e seis islanan na 
unda investigacion lo tuma luga. A clausura e prome reunion 
cu un invitacion habri pa partnernan social pa colabora den e 
programa "Island(er)s at the Helm’. 

Departamento di Cultura Aruba (DCA) conhuntamente cu 
e Comision di Seyo Nacional di Artesania Aruba ta invita 
artesanonan pa haci entrega di tur material nobo cu NO tin 
Seyo Nacional di Artesania ainda. 


Dia 1 di October 2021 lo tuma luga e siguiente evaluacion 
pa e aña aki, caminda e comision ta bini hunto pa pasa riba 
tur e criterianan necesario relaciona cu e producto pa bini na 
remarca pa e Seyo Nacional di Artesania Aruba. 


Ta haci un yamada na e artesanonan pa entrega tur nan 
producto nobo ра mas tarda dia 29 di September 2021 prome 
cu merdia na DCA. 


E proceso di aplicacion ta tuma luga na Departamento di 
Cultura Aruba cual por cierto a muda pa John F. Kennedy 
Educational Center cu ta keda na Stadionweg # 37, Oranjestad 
Aruba, (retonde banda ді Cas di Cultura). 

P'esaki mester "уепа e formulario di aplicacion, *mester 
trece un identificacion valido, *un pasfoto, *como tambe un 
comprobante di adres. 


Pa mas informacion relaciona cu e Seyo Nacional di Artesania y 
tambe tocante e proceso di aplicacion por fabor tuma contacto 
си nos via telefon 582-2185 of email seyoarubaQcultura.aw 


Criterianan pa bini na remarca di un Seyo Nacional di Artesania 
Aruba ta: 


+ Mester ta traha па man. (No cu machine, pero си herment 
manual senciyo). 

+ Autentico, Diseño Original. 

- Consistencia den (re-) produccion di diseño y modelo. 

+ Grado di experticio (tradicional) den trahamento di е producto. 
* E producto mester ta traha na Aruba. 

“ Grado di иго di material local. 

- Grado cu e producto ta гейепа tecnicanan di artesania 
tradicional. 


Artesania ta un arte caminda cu creativdad den forma di e arte 
y cultura ta haya bida. Ban sigui enrikece y contribui na nos 


productonan artesanal local. Y aporta nos industria creativo. 


Ta danki na nos artesanonan cu mas y mas nos tin obranan 
artistico local y di Aruba mes. 


Cultura nos mester bib'e. 

AWE DIA MUNDIAL DI CONSCIENTISACION 
DI ALZHEIMER 


Ta importante pa trece conscientisacion 





di e malesa y recorda tur esnan cu di un forma of otro 


sa. 
Ta importante pa ta bon na altura di e sintomanan y factornan di riesgo, cual ta inclui historia 
familiar, edad halto y daño celebrar, pa asina por ricibi e cuido adecua 


----- 21 SEPTEMBER 2021 


DIA MUNDIAL 


DI CONSCIENTISACION DI 


ALZHEIMER 


Gabinete Wever - Сгое5 П 
2021 - 2025 

Turismo y Salubridad Publico 








Minister Dangui Oduber: 


A REUNI CU CEO Y MANAGEMENT DI ATA PA 
COMPARTI SU MANEHO Y VISION 2021-2025 











Minister di Turismo Dangui Oduber a caba di huramente dialuna 
atardi y a cuminsa mesora cu trabounan pa sigui recuperacion 
di nos turismo. Di e forma aki a reuni cu CEO di ATA sra. Croes 
y tambe miembro di management sra. Vis riba e maneho y 
vision pa e siguente 4 añanan di turismo. 


Tawata hopi importante pa riba e promer dia di trabou comparti 
esaki cu ATA pa por percura pa e maneho aki wordo ehecuta 
pa ATA pa e siguente periodo di gobernacion. Durante e 
encuentro aki, e minister a comparti cu ATA unda e kier mira 
turismo. Minister Oduber a informa cu e lo kier percura pa sigui 
atrae turistanan affluente, turistanan cu tin un entrada annual 
di minimo $150.000. E enfoke lo ta dirigi riba e asina yama 
“high value” customer. Esun cu tin e capacidad pa gasta den 
nos economia. E vision di crecemento ta dirigi riba low volume 
high impact. 








Minister Oduber a splica cu kier sigui mira desaroyonan pero 
desaroyonan chikito, brand names y cu tin menos impacto riba 
nos naturalesa y capacidad di carga. Aruba ta den un posicion 
awor aki di luho den sentido, ta keda na nos cual desaroyo nos 
Кіег, cua brand nos kier y cuanto camber. 


Pa mantene Aruba competitivo lo tin diferente proyecto pa 
mehoracion di producto Aruba. 


А elobora tambe den ki formanan por maximalisa e entrada си 
ta wordo genera pa turistanan pa pais Aruba. 


E reunion aki tawata uno fructifero y minister Oduber ta cla pa 
sigui riba recuperacion di nos turismo. Turismo ta nos unico 
pilar economico y ta keda e driver principal di nos economia. 

Minister Dangui Oduber: 


CLA PA SIGUI TRAHA Y SIRBI PAIS ARUBA 
NA E MIHOR FORMA POSIBEL 





Pami Ta un honor grandisimo pa por logra haya e oportunidad 
un biaha mas pa sirbi mi pais como minister di turismo y 
salubridad publico pa un di dos periodo. Minister Dangui 
Oduber cu a caba di huramente como minister di Gabinete 
Wever Croes 2 como minister di turismo y salubridad publico 
y ta sinti sigur un emocion grandi pa por sigui contribui y sirbi 
pais Aruba cu tur e talentonan cu nos creador a dune. 


E ultimo 2 anjanan tawata e anjanan di mas dificil den historia di 
nos pais. Nos pais mescos cu tur otro pais den mundo mester 
a maneha e pandemia di Covid-19 cu keto bai tey presente 
ainda na Aruba. No obstante e situacion hopi dificil gobierno di 
Aruba a haci tur loke tawata den su alcanse pa purba maneha 
e crisis na un mihor forma posibel. Pueblo di Aruba a bai urna 
electoral dia 25 juni 2021 pa scohe su gobierno nobo. Partido 
МЕР a resulta e ganador di e eleccion 2021 у na mes momento 
e partido di mas grandi di Aruba cu 9 asiento. E electorado a 
vota pa un coalicion y despues di un proceso habri, serio y 
transparente partidonan MEP y Raiz a yega na un acuerdo di 
gobernacion pa forma e siguente gobierno, Gabinete Wever 
Croes 2. 


E gobierno nobo aki lo bai percura pa tin trankilidad, stabilidad 
y mas importante progreso pa cada ciudadano. Nos ta sinti 
nos mes yama pa pais Aruba progresa. 


Nos tin un gobierno solido cu ta comprometi pa percura pa nos 
recupera nos turismo, recupera nos economia, diversifica nos 
economia y crea un bon balansa entre desaroyo y naturalesa 
Mi ta agradecido y contento di por forma parti di e coalicion 
aki. Agradecido na nos creador, na cada un di mi votadornan, 
ті sostendornan, ті amigonan y famianan pa por haya е 
oportunidad aki un biaha mas. 


Nos ta keda comprometi pa sigui traha duro tur dia pa por sirbi 
nos pais. Nos maneho y vision lo ta dirigi pa saca Aruba for di 
e crisis creando oportunidadnan nobo. 


Aruba ta mi isla, e isla cu nos lo traha duro pe y E gobierno 
nobo aki lo tey pa sirbi pueblo na e mihor forma posibel 


Danki Aruba ра boso sosten y cu nos creador por guia nos y 
duna nos e inspiracion pa progreso di nos pais. 


T] 

Minister Dangui Oduber: 


A COMPARTI MANEHO DI MINISTERIO DI 
TURISMO PA CU APA CU CEO DI APA 


Den cuadro di e termino nobo di Gabinete Wever-Croes 2 
dialuna atardi Minister di Turismo sr. Dangui Oduber a reuni cu 
e СЕО di APA sr. Marc Figaroa. Esaki ta pa cuminsa mesora 
cu trabounan pa sigui recuperacion di nos Turismo y comparti 
e maneho y vision caminda cu e minister kier mira APA den 
siguente 4 añanan di gobernacion. Minister Oduber a duna di 
conoce cu Aruba Ports Authority ta un di e entidadnan cu tin 
e potencial di mas grandi pa locual ta desaroyo economico di 
nos pais. 


Ta hopi importante pa menciona cu APA ta encarga cu e 
proyecto di “Port City” cu tin un inversion di 500 miyon dollar 
cu ta wordo financia pa sector priva. E mandatario a sigui bisa 
cu e proyecto di "Port City’ ta un proyecto си den Gabinete 
Wever-Croes 1 a traha extensamente iba dje caminda a reuni 
cu diferente “stakeholders”, a reuni tambe cu e comision fijo di 
turismo di Parlamento y a presenta e proyecto na comunidad 
y gremionan. E proyecto aki sigur lo bay crea oportunidadnan 
nobo, lo bay crea cuponan di trabou y lo bay trece mas placa 
pa e caha di Gobierno. 


Pesey minister Dangui Oduber ta convenci cu e proyecto aki lo 
bira e proyecto pa futuro di pais Aruba. pa es motibo e proyecto 
aki tin e prioridad serca e mandatario pa e wordo ehecuta y 
cuminsa mesora. Minister Oduber ta contento cu gerencia di 
APA cu ministerio di turismo ta riba e mesun liña di pensamento. 
E mandatario a sigui bisa cu ainda falta cooperacion for di 
ministerio di infrastructura den e caso aki DIP tin algun trabou 
aina cu mester wordo haci. E mandatario ta confia cu minister 
engarga cu infrastuctura cu ta nos Prome Minister lo duna 
tur cooperacion necesario pa e proyecto aki wordo ehecuta. 
Minister Oduber e bisa cu pa e ultimo añanan e cooperacion 
entre DIP y ministerio di turismo no a cana manera mester ta 
pero e ta sigur cu e Gobernacion aki si cos nan lo cana bon. 


Otro aspecto cu tambe ta importante pa APA ta e cantiad di 
bishitantenan cu Aruba ta ricibi for di barco crusero. Esaki ta 
forma un parti instrumental di nos turismo, turismo crusero 
ta genera entrada pa APA como tambe pa e taxistanan, tour 
operators, restaurantnan y tiendanan. E mandataio a splica cu 
turismo crusero tin un impacto grandi riba nos economia y den 
cuadro di esaki e mandatario kier mira e cifranan yega na e 
nivel di aña 2019. 


Banda di esaki a discuti oportunidadnan nobo, esaki riba e 
tereno di APA na e waf di Barcadera. Aki lo bay diversifica nos 














economia door di haci esaki un centro di distribuimento. Segun 
e mandatario ya caba a hiba discucion riba esaki, awor den 
e periodo nobo di gobernacion lo bay dedica mas tempo riba 
esaki. Tambe e mandatario a menciona cu tin servicio maritimo 
cu por wordo haci riba e terenonan di APA. Minister Oduber ta 
mira APA cu un potencial enorme, e ta instrumental pa tur e 
desaroyonan economico cu ta na caminda. 


E reunion aki tawata uno fructifero y a palabra cu den e proximo 
simannan APA lo bay presenta pa prome biaha den historia 
un masterplan y esaki ta den bon cooperacion cu ministerio 
di turismo. Minister Dangui Oduber ta hopi satisfecho CEO di 
APA a menciona cu tin un masterplan. Asina cu APA ta cla pa 
presenta esaki na Board di APA conhuntamente cu ministerio 
por percura pa ehecucion di e masterplan. Minister ta sigura 
cu APA tin un futuro briyante y su persona ta contento cu e 
relacion di trabou y ta satisfecho con APA ta wordo maneha. 

DIA INTERNACIONAL DI PAZ A WORDO 
DECLARA DOOR DI NACIONNAN UNI COMO 
UN DIA PA REENFORSA PAZ ROND MUNDO 





E aña aki е enfoke ta pa sigui analisa con por yuda  -inclusividad 

tur esnan mas afecta door di COVID-19 pa recupera - sostenibilidad 

mihor y sali padilanti. 

Cu enfoke riba: Ban comparti compasion, amabilidad y speransa 
- igualdad pa un mihor futuro. 








Dia Mundial di 


PAZ 


21 september 202 1 

Gobierno di Aruba: 
BESTUURSKANTOOR A WORDO BENDICIONA 
PA PASTOOR ANDRES MACOVIEC 














Dia despues di huramentacion di Ministernan pa Gabinete 
Wever-Croes 11, a haya bishita di Pastoor Andres Macoviec 
pa duna bendicion na cada Minister y Bestuurskantoor en 
general. Esaki den tur sentido tabata un dia bendiciona pa 
Gabinete Wever-Croes І siendo e prome dia di trabou oficial 
di Gabinete Wever-Croes ІІ. Prome си mandatarionan a drenta 
den nan respectivo oficinanan den Bestuurskantoor, nan a 
haya bendicion di Pastoor Andres Macoviec dilanti di e edificio 
ра гісірі tambe e bendicion y guia di Dios ра nan cumpli cu пап 
trabou debidamente y pone Aruba na prome luga. 


Hunto cu Pastoor Andres Macoviec, e mandatarionan a drenta 
Bestuurskantoor. Henter e edificio y cada oficina y espacio a 
wordo bendiciona mientras Pastoor tabata resa pa e bienestar 
y proteccion di Gobierno y pueblo di Aruba. 


Pastoor Andres Macoviec a desea Gabinete Wever-Croes 
Il порі sabiduria, elocuencia y comprendemento spiritual pa 
goberna nos pais y forsa pa enfrenta tur cos cu hopi pasenshi 
Pastoor a encurasha e ministernan pa keda uni pa asina hunto 
tuma e miho decisionnan pa miho desaroyo di nos pais. 

Continuacion BESTUURSKANTOOR А WORDO BENDICIONA.... 

Rechenell Statie: 
E VISION PA MI PAIS 


Nos tur tin cu duna di nos parti 





Un gobierno no por crea un Sociedad fuerte su so. Cada 
ciudadano mester duna di su parti pa logra esaki. E pandemia 
cu a dura mas di loke mundo a pensa, a siña nos cu ta hunto 
so nos ta logra. Progreso y stabilidad real ta depende di cada 
hende cu ta biba riba nos dushi baranca. Awo mas cu nunca, 
nos mester bin hunto pa mustra cu nos por logra yega na e 
Aruba cu nos kier mira bek. 


Mi vision pa mi pais, ta bo vision pa nos pais. Nos vision mester 
ta comun. 


Nos a pasa hunto den un pandemia cu pa nos tur tawata 
devastador. Nos tur a bay atras. Pero, nos tur a siña cu ta 
hunto so nos mester cana bay padilanti. Hunto so nos por 


crea prosperidad pa nos mes, pa nos pais. Nos tur tin un 
parti importante pa hunga den e progreso di nos pais. Y nos 
gobierno tin e deber y responsabilidad di promove maneranan 
nobo pa traha, facilita reformanan y monitorea e progreso cu 
cada ciudadano a aporta na dje. 


Aruba, un pais di compromiso, oportunidad y balentia. Un 
pais na unda cu libertad ta bay pareu cu responsabilidad y 
e deseo pa crece di cada ciudadano. Un pais na unda nos 
pueblo tin e amabilidad pa yuda otro y esaki a wordo demostra 
den e pandemia. Nos pais ta keda un pais di boluntarionan cu 
compromisonan comun, for di esun di mas hoben te esun di 
mas edad. For di Noord te San Nicolas. Nos meta ta comun, 
nos meta ta un, nos meta ta un Aruba cu progreso y stabilidad. 


Como un yiu di tera deportista cu a experiencia un accidente 
grave 4 aña pasa, mi por bisa cu mi gana di sigui biba y 
determinacion pa bay dilanti ta locual cu ta motiva mi tur dia. 
Mi vision y deseo ta, pa cada un di nos sigui contribui ра ta un 
miho persona y pa por hunto crea un miho Aruba. Esaki ta loke 
ta uni nos y loke hunto nos mester wanta na dje 

Nos tur tin cu duna di nos parti 


Mi ta desea Gabinete Wever-Croes ІІ exito den e gobernación 
nobo y pa semper mantene e bienestar di Aruba y cada 
ciudadano na prome luga. Pabien Prome Minister Evelyn 
Wever-Croes y pabien tur minister di Gabinete Wever-Croes. 





ТП 

Departamento di Salud Publico: 


UPDATE 21 DI SEPTEMBER 2021 


Segun resumen di аме 19 persona a recupera y un total di ta ilustra casonan nobo di COVID cu un average semanal di 
25 caso nobo di COVID-19 a keda registra di cual З ta no- 31 caso pa dia y un ауегаһе di ‘positivity rate’ semanal di 12% 
residente. E cifranan aki ta representa un ‘Positivity rate' bou pa dia. 

di nos residentenan di 10%. 


Actualmente na Aruba tin 22 persona interna debi na COVID di 
E cantidad di casonan activo di COVID-19 pa аме ta 271 y cual den ICU tin 7 persona, riba piso general tin 13 persona y 
cantidad di fayecidonan relaciona cu COVID-19 ta 159. Datos па Colombia tin actualmente 23 persona den Cuido Intensivo. 






TOTAL RESIDENTE NO-RESIDENTE 







Casonan Nobo 25 22 3 
271 234 37 
Recupera 14875 13532 1343 
15305 13922 1383 


Positivo 








VACUNA 
«ро Hei 


Prepara alimento den famia 


Involucra bo yiunan den e preparacion di cuminda. Cushina por 
ta un bunita oportunidad pa comparti y promove habitonan sa- 
ludabel den famia. Siña bo yiunan e balor nutritivo di cada ingre- 
diente. Mustra nan e manera mas saludabel pa cushina cada 
producto. Mas bo cushina na cas cuminda nutritivo, mas saluda- 
bel bo lo keda, Pa combati COVID-19 bo mester mantene bo 
salud y vacuna, ya cu ta comproba cu e vacuna tin un efectividad 
halto pa proteha bo y evita transmision. Ban uza tur e herment- 
nan cu nos tin pa caba cu e virus aki na nos isla! N 


Ami 51 


Mantene 1.5M Laba man Uza tapa boca 
minimo di distancia frecuentemente ©) paden di tur lugar. 

